section_heading: Opis
paragraph_text: Renesansna dvokatnica izgrađena oko 1510. od majstora Stanušića u središnjem dijelu Burka, poznata i kao Casa degli angeli. Sjevernim i zapadnim pročeljem otvorena je prema glavnoj ulici predjela. Nadograđena trećim katom u 19. stoljeću. Kvadratičnog tlocrta, zaključena četverovodnim krovom. Ističe se arhitektonskom plastikom. Nad prozorom kata zapadnog pročelja je reljef s motivom anđela.